**(nu produce efecte juridice)\***

**ROMÂNIA**

**JUDEŢUL MUREŞ INIŢIATOR**

**MUNICIPIUL TÂRGU MUREŞ PRIMAR,**

**DIRECŢIA ŞCOLI SOÓS ZOLTÁN**

**Nr.\_\_\_\_\_\_\_\_\_\_\_din 17.04.2024**

**REFERAT DE APROBARE**

**a proiectului de hotărâre privind declararea investitiei  *„* CONSTRUIRE SALA DE SPORT LA SCOALA GIMNAZIALA FRIEDRICH SCHILLER*” din Târgu Mureș*  ca fiind de interes public local**

În cursul anului 2018 , s-a desfășurat achiziția având ca obiect : Proiectare ( faza DTAC + PTh+DE) ) si execuție *pentru obiectivul* ***„*** CONSTRUIRE SALA DE SPORT LA SCOALA GIMNAZIALA FRIEDRICH SCHILLER***” .*** În urma derulării întregii proceduri,aceasta a a fost publicata de trei ori in SICAP, însă datorită lipsei participanților, procedurile derulate la vremea respectivă au fost anulate .

 Întrucât de la data întocmirii caietului de sarcini si stabilirii indicatorilor tehnico economici referitori la o atare achiziție a trecut o perioada considerabilă de timp, că în această perioada rata inflației a cunoscut o creștere substanțiala, în vederea realizării obiectivelor propuse de către autoritatea publică locală, s-a impus in cursul anului 2022, o ajustare a indicatorilor tehnico-economici stabiliți inițial, rezultați din Devizul general al obiectivului de investiție mai sus menționat și care au fost actualizați ultima dată prin HCL nr.327 din 28 noiembrie 2019.

 Această actualizare este prevăzută si de prevederile art.71 din OUG nr.114/2018 privitoare la instituirea unor măsuri în domeniul investițiilor publice şi a unor măsuri fiscale-bugetare, modificarea şi completarea unor acte normative şi prorogarea unor termene , precum si prin raportare la indicele de inflație în perioada noiembrie 2019-iunie 2022.

 Urmare a celor de mai sus prin HCL nr.238 din 30 iunie 2022 s-au actualizat indicatorii tehnico-economice ai investiției respective.

În urma întocmirii proiectului de arhitectură in vederea demarării investiției s-a propus extinderea construcției, sens în care în vederea obținerii certificatului de urbanism, investiția respectivă trebuie declarată de interes public local, deoarece terenul pe care urmează a fi edificată noua constructie face parte din categoria spațiilor verzi prevăzute de dispozițiile art.3, alin.1 punctul 2 din Legea nr.24/2007 respectiv cele aferente dotărilor publice: creşe, grădiniţe, şcoli, unităţi sanitare sau de protecţie socială, instituţii, edificii de cult, cimitire;

De asemenea conform raportului de specialitate întocmit de Administrația Domeniului Public Târgu Mureș, se consideră în atare situație, necesară schimbarea destinației suprafetei de 2734 mp teren din incinta unității de invățământ, care figurează ope legis cu această destinație, din spațiu verde în teren necesar edificării si extinderii constructiei precum si amenajarea căilor de acces aferente..

Ca urmare, se impune modificarea destinației regimului juridic al spațiului respectiv, în virtutea prevederilor art. 18, alin. (9) al Legii nr. 24/2007, potrivit căruia *”Terenurile înscrise în cartea funciară ca fiind în categoria curţi-construcţii, terenuri ce se află în proprietatea privată a persoanelor fizice sau juridice, nu pot fi inventariate sau declarate ca spaţii verzi, în sensul legii, decât după îndeplinirea procedurii de expropriere conform legislaţiei în domeniu.”*

 În vederea continuării investiției, în temeiul art. 129 alin. (1), art. 129 alin. (2) lit. c) și art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările ulterioare, propunem adoptarea respectivului proiect proiect de hotărâre si declararea investiției de interes public local concomitent cu trecerea respectivului imobil în proprietatea publică a Municipiului.

 Atașăm prezentei:

* Extrasul de carte funciara nr.129394 Târgu Mureș,
* Memoriul de arhitectura
* HCL nr.238 din 30 iunie 2022
* Contractul de lucrări nr.12/14.03.2023

 Aviz favorabil al

 compartimentului de resort,

 Direcţia Şcoli,

 Ing. Horaţiu Lobonţ

**R O M Â N I A**

 (nu produce efecte juridice)\*

**JUDEŢUL MUREŞ Primar,**

**CONSILIUL LOCAL MUNICIPAL TÂRGU MUREŞ Soós Zoltan**

**H O T Ă R Â R E A nr. .........**

**din ........................................2024**

**privind declararea investitiei  *„* CONSTRUIRE SALA DE SPORT LA SCOALA GIMNAZIALA FRIEDRICH SCHILLER*” din Târgu Mureș*  ca fiind de interes public local**

***Consiliul local municipal Târgu Mureş, întrunit în ședință ordinară de lucru,***

 Văzând Referatul de aprobare nr.\_\_\_\_\_\_\_\_\_\_\_\_\_\_\_din 17.04.2024, inițiat de Primarul Municipiului Târgu Mureș, prin Direcția Școli, privind declararea  **investiției  *„* CONSTRUIRE SALA DE SPORT LA SCOALA GIMNAZIALA FRIEDRICH SCHILLER*” din Târgu Mureș*  ca fiind de interes public local**

Având în vedere prevederile :

- art. 286 alin.4 şi art. 287 lit.b) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

-art.3, art.18 alin.(4) din Legea nr.24/2007 cu modificările si completările ulterioare

-art. 129 alin.1 și alin.2 lit. c) şi art. 196 alin.1 lit.a) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare art. 108 alin.1 lit.a) din OUG nr.57/2019 privind Codul administrativ,

Raportul Comisiilor de specialitate din cadrul Consiliului Local Municipal Târgu Mureş,

În temeiul prevederilor art.129, alin.1, alin. 2 lit.”c”, respectiv alin.7 lit”.a”, art.196 alin.1 lit.a, din OUG nr.57/2019 privind Codul administrativ,

**H o t ă r ă ş t e :**

 **Art. 1**. Se aprobă declararea  **investiției  *„* CONSTRUIRE SALA DE SPORT LA SCOALA GIMNAZIALA FRIEDRICH SCHILLER*” din Târgu Mureș*  ca fiind de interes public local.**

**Art. 2.**Se aprobă schimbarea destinației spațiului verde și scoaterea din registrul spațiilor verzi ( curte unitate de invățământ) a terenului în suprafata de 2734 mp teren, pe care se vor executa lucrările în vederea construirii sălii de sport și amenajarea căilor de acces către aceasta

 **Art.3** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureș, prin Direcția Școli, Direcția Economică

 **Art.4.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Județului Mureș, pentru exercitarea controlului de legalitate.

 **Art.5**.Prezenta hotărâre se comunică:

 - Direcției Școli,

 -Direcției Economice

 - Scolii Gimnaziale Friederich Schiller Tg Mureș

**Viză de legalitate**

**Secretar General al Municipiului Tîrgu Mureş**

**Bordi Kinga**